শুয়ে শুয়ে চাল ফোঁড়া আকাশের তারা দেখে ময়না। কত স্বপ্ন ছিল! দশ বিঘা ধানি জমি ছিল এদের। তাই খপর পেয়ে বাপ বিয়ে দিল। কী, না খানদানী চাষাঘর। দুধে ভাতে থাকবে মেয়‍্যে! কপাল! নইলে সোয়ামী-শ্বশুর তার মেহনতি তো বটে! শাউড়ির মুখে শুনেচে ময়না, শউর মরিচিলো অপঘাতে। জন্মইস্তক জমির মাটি মেখে বড় হয় যে চাষা, সব সইতে পারে, পারে না শুদু প্রকৃতির খামখেয়ালির চাঁটার উপর বড়নোক মানুষের রক্তচোষা স্বভাব।